Orlando Bloom

Actor yw Orlando Bloom (ganed 13 Ionawr 1977). Daeth i'r amlwg am y tro cyntaf yn 2001, fel tywysog y coblynnod, Legolas yn y ffilmiau The Lord of the Rings ac fel y gof Will Turner yn y ffilmiau Pirates of the Caribbean. Yn ddiweddarach, ymddangosodd fel y prif gymeriad mewn nifer o ffilmiau Hollywood fel Troy, Elizabethtown a Kingdom of Heaven. Yn fwy diweddar, ymddangosodd yn

Pirates of the Caribbean: Dead Man's Chest a Pirates of the Caribbean: At World's End. Mae ef hefyd yn serennu yn y ffilm New York, I Love You a Sympathy for Delicious. Perfformiodd Bloom yn broffesiynol ar lwyfan yn "In Celebration" yn Theatr Dug Caerefrog, Lon San Martin, tan ddiwedd y cynhyrchiad ar y 15fed o Fedi 2007.

 Ei fywyd cynnar 
Ganwyd Orlando Bloom yng Nghaergaint, Swydd Gaint, Lloegr. Ganwyd ei fam, Sonia Constance Josephine (née Copeland), yn yr adran Brydeinig o Kolkata, India, yn ferch i Betty Constance Josephine Walker a Francis John Copeland, a oedd yn feddyg ac yn llawfeddyg. Ar ochr ei fam, mae Bloom yn gefnder i'r ffotograffydd Sebastian Copeland. Trigai teulu mamgu Bloom ar ochr ei fam yn Tasmania, Awstralia a'r India, ac roeddent o dras Seisnig, gyda rhai ohonynt yn dod o Swydd Gaint yn wreiddiol. bawd|chwith|150px|Orlando Bloom yn 2005Yn ystod ei blentyndod, dywedwyd wrth Bloom mai ei dad oedd gwr ei fam, y nofelydd gwrth-apartheid Iddewig a anwyd yn Ne Affrica Harry Saul Bloom; fodd bynnag, pan oedd yn dair ar ddeg (naw mlynedd ar ôl marwolaeth Harry), esboniodd mam Bloom wrtho mai ei dad biolegol oedd Colin Stone, partner ei fam a ffrind i'r teulu. Gwnaed Stone, pennaeth ysgol iaith Concorde International, yn warcheidwad cyfreithiol ar Bloom pan fu farw Harry Bloom. Mae gan Bloom, a enwyd ar ôl y cyfansoddwr o'r 16g Orlando Gibbons, un chwaer, Samantha Bloom, a anwyd ym 1975.

Magwyd Bloom yn Eglwys Lloegr. Fel plentyn llwyddodd Orlando i oroesi yn Ysgol y Brenin Caergaint ac Ysgol San Edmund yng Nghaergaint er gwaethaf ei ddyslecsia. Cafodd ei annog gan ei fam i gymryd rhan mewn dosbarthiadau celf a drama. Ym 1993, symudodd i Lundain er mwyn dilyn cwrs dwy flynedd Lefel A yn Nrama, Ffotograffiaeth a Cherflunio yng Ngholeg y Celfyddydau Cain, Hampstead. Yna, ymunodd â'r Theatr Ieuenctid  Isa, gan dreulio dau dymor yno, gan ennill ysgoloriaeth i hyfforddi yn yr Academi Ddrama Americanaidd Brydeinig. Dechreuodd Bloom actio'n broffesiynol gyda rôlau mewn cyfresi teledu fel Casualty a Midsomer Murders, cyn iddo fentro i fyd ffilmiau lle serennod yn ei ffilm gyntaf Wilde (1997), gyda Stephen Fry. Yn ddiweddarach, aeth ymlaen i Ysgol Gerdd a Drama Guildhall yn Llundain, lle astudiodd actio.

 Ffilmiau 
 Blwyddyn  Teitl  Rôl  Nodiadau 1998  Wilde  Putain  2001  Black Hawk Down Private 1st Class Todd Blackburn  The Lord of the Rings: The Fellowship of The Ring  LegolasPrif rôl cyntaf  2002  The Lord of the Rings: The Two Towers  Legolas  Hefyd llais Legolas mewn gêm fideo o'r un enw 2003  The Lord of the Rings: The Return of The King  Legolas Hefyd llais Legolas mewn gêm fideo o'r un enw Pirates of the Caribbean: The Curse of the Black Pearl  William 'Will' Turner  Ned Kelly  Joseph 'Joe' Byrne  rhyddhad cyfyngedig 2004  Troy  Prince Paris  2005  The Calcium Kid  Jimmy Connelly (rhyddhawyd yn syth i fideo yn 2003) Elizabethtown  Drew Baylor  Kingdom of Heaven  Balian of Ibelin  2006  Love and Other Disasters  Hollywood Actor playing Paolo  cameo Haven  Shy  cyh-gynhyrchwr hefyd Pirates of the Caribbean: Dead Man's Chest  William 'Will' Turner  2007  Pirates of the Caribbean: At World's End  William 'Will' Turner  agor 24 Ma1 Everest: A Climb for Peace  Narrator   2009  New York, I Love You  David  hefyd yn serennu gyda Christina Ricci - un o 12 ffilmiau byr 

Categori:Genedigaethau 1977
Categori:Actorion o Loegr
Categori:Bwdhyddion
Categori:Modelau o Loegr
Categori:Pobl o Gaint